Document ID: /roh_data/filtered/fineweb-2-filterrobots_roh.jsonl.gz/46859

Dapi il prim da schaner 2017 ston ils abitants da Cuira pajar ina taxa d'aua persa. Quai per che la citad possia investir dapli en la sanaziun da las lingias d'aua. En il medem mument possia la citad era gist midar ora la lingias d’electricitad, da gas, sco era las lingias da telefon, declera il manader da construcziun bassa da la citad da Cuira, Urs Castellazzi.
En il decurs dal 2017 vegni anc bajegià vid ulteriurs plazzals. Tut en tut 20. Trais plazzals èn gia terminads. Otg plazzals èn actualmain en lavur e nov ulteriurs vegnan finids sin la fin da l'onn.